Капліца-пахавальня Вольскіх

Капліца-пахавальня Вольскіх — каталіцкая капліца ў Жалезніцы Баранавіцкага раёна. Размешчана на ўсходняй ускраіне вёскі, на каталіцкіх могілках. Пабудавана ў першай палове XIX ст. з цэглы як родавая пахавальня роду Вольскіх. Захавалася ў паўзруйнаваным стане.

 Архітэктура 
міні|злева|Алтар у інтэр’еры
Помнік архітэктуры класіцызму. Кампактная прамавугольная ў плане пабудова пад двухсхільным дахам. Фасад вырашаны чатырохкалонным порцікам з трохвугольным франтонам (не захаваўся), сцены крапаваны пілястрамі. Зала перакрыта цыліндрычным скляпеннем, асвятляецца 2 бакавымі прамавугольнымі аконнымі праёмамі з сандрыкамі. У інтэр’еры алтар у выглядзе 6-пілястравага ампірнага порціка з трохвугольным франтонам і ляпнымі гірляндамі. Пад капліцай сутарэнне пад цыліндрычным скляпеннем з 2 ярусамі арачных нішаў для пахаванняў (разрабаваныя і разбураныя).

 Літаратура 


 Спасылкі 



Катэгорыя:Вольскія герба «Равіч»
Катэгорыя:Капліцы-пахавальні Беларусі
Катэгорыя:Капліцы Брэсцкай вобласці
Катэгорыя:Касцёлы Баранавіцкага раёна
Катэгорыя:Збудаванні Беларусі ў стылі класіцызм